
_START_ARTICLE_
Korfu
_START_PARAGRAPH_
Korfu er en græsk ø og den nordligste af de 7 Ioniske Øer i Det Ioniske Hav vest for det græske fastland. Fra øens østkyst kan man se til det græske fastland og Albanien. Det græske navn for øen er Kérkyra._NEWLINE_Korfu er arealmæssigt på størrelse med Bornholm, men har ca. 3 gange befolkningen. Øen er ca. 640 km² stor og har ca. 120.000 indbyggere, hvoraf ca. 40.000 bor i Korfu by. Der er et ordsprog, der siger, at "enten bliver man forelsket i Korfu eller på Korfu."_NEWLINE_Korfu har sammen med de øvrige Ioniske Øer været under byzantinsk, venetiansk, fransk og britisk styre. I 1863 overgav briterne øgruppen til Grænkenland i forbindelse med kroningen af kong Georg 1. af Grækenland. Øen var kortvarigt besat af styrker fra Mussolinis Italien i 1923.
_START_SECTION_
Transport
_START_PARAGRAPH_
Korfu Lufthavn er beliggende omkring to kilometer fra Korfu by. I 2012 ekspederede den 1.914.522 passagerer.